section_heading: Igra
paragraph_text: Need for Speed Heat je trkaća igra smještena u otvorenom svijetu, u izmišljenom gradu Palm City (fikcionalna verzija Miamia, Florida) i njegovoj okolici. Za razliku od Need for Speed Paybacka, igra ne uključuje 24-satni ciklus dan-noć, ali igrači mogu mijenjati između dana i noći. Tijekom dana igrači mogu sudjelovati u sankcioniranim utrkama, koje igrače nagrađuju novcem koji troše na nove automobile i nadogradnje. Tijekom noći igrači mogu sudjelovati u nedozvoljenim uličnim utrkama, koje igrače nagrade REP-om. Utrke tijekom noći privuku pažnju policije koja patrolira ulicama Palm Cityja.